
# AZZJONIJIET TA’ PRIJORITÀ GĦAL IMPLIMENTAZZJONI AMBJENTALI AĦJAR

Dan l-Anness jiġbor fil-qosor l-azzjonijiet ta’ prijorità fit-28 rapport tal-pajjiż tal-EIR[[1]](#footnote-2)

|  |  |
| --- | --- |
| *Azzjonijiet ta’ prijorità* | *Stat(i) Membru/i*  |
| **Miżuri favur ekonomija ċirkolari** |
| * Isaħħu l-qafas ta’ politika sabiex iħaffu t-tranżizzjoni għall-ekonomija ċirkolari mis-setturi ekonomiċi kollha, pereżempju għall-iffrankar tal-ilma u tal-enerġija, it-tnaqqis tal-iskart, ir-riċiklaġġ tal-materjali u l-adozzjoni tas-suq tal-materja prima sekondarja.
 | AT, BG, CY, CZ, DE, EL, EE, ES, HR, HU, IE, LV, MT, PL, PT, RO, SK |
| * Jadottaw prinċipji tal-ekonomija ċirkolari li jaġixxu bħala inċentivi għall-miżuri ta’ effiċjenza fir-riżorsi u għaż-żieda fir-riċiklaġġ; il-prestazzjoni fl-ekoinnovazzjoni; u l-investimenti fi prodotti u f’servizzi ekoloġiċi.
 | AT, CY, EL, HU, IT, MT, NL, RO, SK |
| **Immaniġġjar tal-iskart**  |
| * Jintroduċu politiki ġodda, inklużi strumenti ekonomiċi, biex ikomplu jimplimentaw il-ġerarkija tal-iskart, jiġifieri jippromwovu l-prevenzjoni, filwaqt li l-użu mill-ġdid u r-riċiklaġġ jagħmluhom aktar attraenti ekonomikament; u/jew jimplimentaw il-politiki li huma diġà fis-seħħ.
 | AT, BG, CY, DE, DK, EE, FI, IE, IT, LT, LU, LV, NL, PL, PT, RO, SE, SI, UK |
| * Itejbu l-funzjonament tas-Sistemi ta’ Responsabbiltà Estiża tal-Produttur, f’konformità mar-rekwiżiti minimi ġenerali stabbiliti fid-Direttiva Qafas dwar l-Iskart.
 | AT, CY, CZ, EE, EL, ES, HR, HU, IT, LT, LV, MT, PL, RO, SI, SK, UK |
| * Imexxu l-iskart li jista’ jerġa’ jintuża u jiġi rriċiklat lil hinn mill-inċinerazzjoni billi jeliminaw b’mod gradwali s-sussidji għall-inċinerazzjoni jew billi jintroduċu taxxa fuq l-inċinerazzjoni. Jinkanalaw dak id-dħul lejn miżuri sabiex jittejjeb l-immaniġġjar tal-iskart f’konformità mal-ġerarkija tal-iskart.
 | AT, BE, CZ, DE, DK, EE, FI, IE, LT, LU, NL, PL, PT, SE |
| * Jintroduċu u/jew iżidu gradwalment it-taxxi fuq il-landfills sabiex jeliminaw b’mod gradwali r-rimi f’landfills ta’ skart riċiklabbli u rekuperabbli. Jarmonizzaw it-taxxi reġjonali fuq il-landfills. Jinkanalaw id-dħul lejn miżuri sabiex jittejjeb l-immaniġġjar tal-iskart f’konformità mal-ġerarkija tal-iskart.
 | CY, CZ, EL, ES, HR, HU, IT, LT, LV, MT, RO, SI, SK, UK |
| * Jiffukaw fuq l-implimentazzjoni tal-obbligu ta’ ġbir separat sabiex iżidu r-rati ta’ riċiklaġġ, inkluż il-ġbir tal-bijoskart. Jiżviluppaw u jimplimentaw standards minimi ta’ servizz u/jew programmi ta’ appoġġ għall-muniċipalitajiet.
 | BG, CY, CZ, EE, EL, ES, FI, FR, HR, HU, IE, IT, LT, LV, MT, PL, PT, RO, SI, SK, UK |
| * Ilestu u/jew jaġġornaw il-pjan(ijiet) għall-immaniġġjar tal-iskart u/jew il-programm(i) għall-prevenzjoni tal-iskart.
 | ES, FR |
| * Jagħlqu u jirriabilitaw il-landfills mhux konformi bħala kwistjoni ta’ prijorità.
 | BG, CY, EL, ES, IT, PL, RO, SI, SK |
| * Jevitaw il-bini ta’ kapaċità infrastrutturali eċċessiva għat-trattament tal-iskart residwu, bħal impjanti tat-trattament bijoloġiku mekkaniċi, inċineraturi u landfills
 | CZ, EL, LT, PL, SK |
| * Jiżguraw li l-istatistika dwar l-iskart tkun kompatibbli mal-linji gwida tal-Eurostat. Jipprovdu *data* f’waqtha dwar l-immaniġġjar tal-iskart u jtejbu l-konsistenza tagħha.
 | CZ, IE, SI |
| **Natura u bijodiversità** |
| * Ilestu l-proċess ta’ deżinjazzjoni tas-siti Natura 2000, inkluż fil-parti marina, u/jew jistabbilixxu objettivi definiti b’mod ċar ta’ konservazzjoni u l-miżuri ta’ konservazzjoni neċessarji għas-siti Natura 2000 kollha, idealment fil-qafas tal-pjanijiet ta’ ġestjoni tas-siti jew strumenti ekwivalenti.
 | AT, BE, BG, CY, CZ, DE, DK, EE, EL, ES, FI, HR, HU, IE, IT, LT, LV, MT, NL, PL, PT, RO, SE, SI, SK, UK |
| * Jiżguraw li l-pjanijiet ta’ ġestjoni ta’ Natura 2000 ikunu qed jiġu implimentati b’mod effettiv, b’kapaċità amministrattiva u b’finanzjament suffiċjenti.
 | BG, EE, ES, EL, FR, HR, HU, IE, IT, LT, LU, MT, RO, SI, SK  |
| * Jiżviluppaw u jippromwovu approċċi ta’ implimentazzjoni intelliġenti u simplifikati, b’mod partikolari għal proċeduri xierqa ta’ valutazzjoni u proċeduri li jagħtu permessi għal speċijiet, billi jiżguraw l-għarfien neċessarju u d-disponibbiltà tad-*data* u jsaħħu l-komunikazzjoni mal-partijiet ikkonċernati.
 | BG, CY, EE, EL, HU, IT, LT, PT, RO, SI |
| * Jiżguraw l-infurzar xieraq tal-projbizzjonijiet tal-kaċċa u/jew tal-insib għal speċijiet ta’ għasafar protetti.
 | CY, ES, IT, MT |
| * Jintegraw aħjar il-kwistjonijiet relatati mal-bijodiversità f’politiki oħrajn (b’mod partikolari fl-agrikultura, iżda wkoll fis-sajd, fl-ippjanar urban u infrastrutturali u fit-turiżmu sostenibbli) u jippromwovu komunikazzjoni aħjar bejn l-atturi. Fejn rilevanti, jevitaw frammentazzjoni ulterjuri tal-ħabitats u jieħdu miżuri sabiex jirrestawraw il-konnettività.
 | CZ, DE, DK, EL, ES, FI, FR, HR, LU, NL, PT, SK |
| * Itejbu l-inċentivi għall-forestiera u għall-bdiewa biex jipproteġu aħjar il-ħabitat tal-foresti u tal-bwar. Jiżguraw ġestjoni sostenibbli tal-foresti u jippromwovu l-użu effiċjenti tal-bijomassa.
 | FI, LT, LV, PL, SE, SK |
| * Ikomplu jappoġġaw il-ħidma li qed issir għal sħubija sostenibbli għall-protezzjoni tal-bijodiversità, għall-iżvilupp sostenibbli u għall-adattament għat-tibdil fil-klima u għall-miżuri ta’ mitigazzjoni f’xi wħud mir-Reġjuni Ultraperiferiċi u f’Pajjiżi u Territorji extra-Ewropej.
 | FR, UK |
| * Ikomplu jappoġġjaw l-immappjar u l-valutazzjoni tal-ekosistemi u tas-servizzi tagħhom, l-evalwazzjoni u l-iżvilupp ta’ sistemi kontabilistiċi tal-kapital naturali.
 | AT, BE, CZ, DK, EE, HU, PT, SE, SK |
| **Speċijiet aljeni invażivi** |
| * Jadottaw leġiżlazzjoni nazzjonali biex jikkonformaw mal-obbligi mitluba mir-Regolament dwar l-Ispeċijiet Aljeni Invażivi u jinnotifikaw lill-Kummissjoni f’dan ir-rigward. Jipprovdu *data* adegwata.
 | AT, BE, CZ, EL, IE, PT, RO, SE, SK, UK |
| * Jinnotifikaw il-lista ta’ speċijiet aljeni invażivi u/jew il-miżuri ppjanati ta’ eradikazzjoni fil-pajjiż. Jintroduċu miżuri meta ma jkunux jeżistu. Fejn applikabbli, jinvestigaw in-nuqqas apparenti ta’ *data* u jfittxu modi biex itejbu s-sistema ta’ sorveljanza.
 | CZ, DE, DK, EL, ES, FR, HU, PT |
| **Protezzjoni tal-baħar[[2]](#footnote-3)** |
| * Jiżguraw li r-rappurtar f’waqtu tal-elementi differenti skont id-Direttiva Kwadru dwar l-Istrateġija Marina jkun parti mill-valutazzjonijiet futuri tal-Kummissjoni.
 | DK, EE, EL, HR, LT, RO, SI |
| * Jiddefinixxu l-istatus ambjentali tajjeb (GES) u/jew jiddeterminaw skedi ta’ żmien sabiex jinkiseb GES. Jistabbilixxu miri meta dawn ma jkunux jeżistu.
 | BG, DE, ES, FI, IE, IT, LV, MT, NL, PL, PT, SE, UK |
| * Jipprovdu aktar informazzjoni dwar il-miżuri sabiex jinkiseb GES, jistabbilixxu aktar miżuri b’impatt dirett fuq il-pressjonijiet u jikkwantifikaw ir-riżultat f’termini tat-tnaqqis mistenni fil-pressjoni.
 | BE, BG, CY, DE, ES, FR, IE, IT, LV, MT, NL, PL, PT, SE, UK |
| * Jiżguraw il-kooperazzjoni reġjonali mal-Istati Membri li jaqsmu l-istess (sotto)reġjun tal-baħar biex jindirizzaw il-pressjonijiet predominanti.
 | BE, BG, CY, DE, ES, FI, IE, IT, LV, PT, SE, UK |

|  |  |
| --- | --- |
| * Jiżguraw li l-programm ta’ monitoraġġ tal-Istat Membru jiġi implimentat mingħajr dewmien, u jiġi rrappurtat sal-iskadenza stabbilita.
 | BG, CY, ES, FR, IE, IT, LV, MT, PL, UK |
| **Il-kwalità tal-arja** |
| * Fl-iżvilupp ta’ programmi nazzjonali adegwati għall-kontroll tat-tniġġis tal-arja (NAPCP), jieħdu azzjonijiet sabiex inaqqsu s-sorsi prinċipali tal-emissjonijiet; u jilħqu l-istandards kollha tal-kwalità tal-arja.
 | L-Istati Membri kollha |
| * Jaċċelleraw it-tnaqqis fl-emissjonijiet u fil-konċentrazzjonijiet ta’ materja partikolata (PM2.5 u PM10) billi jnaqqsu l-emissjonijiet mill-ġenerazzjoni tal-enerġija u mill-ġenerazzjoni tas-sħana bl-użu ta’ fjuwils solidi. Jippromwovu tisħin distrettwali effiċjenti u nadif u ambjent mibni effiċjenti fl-enerġija.
 | AT, BG, CZ, DE, EL, ES, FR, HR, HU, IT, PL, RO, SE, SI, SK  |
| * Inaqqsu l-użu tal-faħam għat-tisħin domestiku sabiex jillimitaw l-emissjonijiet tas-sustanzi li jniġġsu l-arja, pereżempju billi jibnu fuq l-inizjattiva “Reġjuni tal-faħam fi tranżizzjoni”.
 | BG, CZ, EL, HU, PL, RO, SK |
| * Iħaffu t-tnaqqis fl-emissjonijiet tal-ossidu tan-nitroġenu (NOx) u fil-konċentrazzjonijiet tad-diossidu tan-nitroġenu (NO2) billi jnaqqsu aktar l-emissjonijiet mit-trasport, b’mod partikolari fiż-żoni urbani. Dan jista’ jirrikjedi wkoll restrizzjonijiet proporzjonati u mmirati fuq l-aċċess tal-vetturi għal żoni urbani u/jew inċentivi fiskali.
 | AT, BE, BG, CZ, DE, EL, ES, FR, HR, HU, IE, IT, LU, NL, PL, PT, RO, UK  |
| * Inaqqsu l-emissjonijiet tal-ammonijaka (NH3), pereżempju billi jintroduċu jew jespandu l-użu ta’ tekniki agrikoli b’emissjonijiet baxxi.
 | AT, DE, DK, ES, HR, IE  |
| * Inaqqsu l-emissjonijiet tal-komposti organiċi volatili mhux metaniċi, NMVOCs (fejn applikabbli, sabiex jikkonformaw mal-limiti massimi nazzjonali tal-emissjonijiet applikabbli bħalissa).
 | DE, HU, IE, LU |
| * Jaġġornaw u jtejbu n-netwerk ta’ monitoraġġ tal-kwalità tal-arja, u jiżguraw ir-rappurtar f’waqtu tad-*data* dwar il-kwalità tal-arja.
 | BE, BG, EL, IT, LU, RO, SI, SK |
| **Emissjonijiet industrijali** |
| * Jirrieżaminaw il-permessi u jsaħħu l-kontroll u/jew l-infurzar sabiex jikkonformaw mal-konklużjonijiet adottati ġodda tal-aqwa tekniki disponibbli.
 | L-Istati Membri kollha |
| * Jindirizzaw it-tniġġis tal-arja u/jew tal-ilma marbut mal-emissjonijiet minn installazzjonijiet f’wieħed jew aktar mis-setturi li ġejjin: l-enerġija, it-trobbija intensiva tal-pollam u tal-majjali, l-attivitajiet tat-trattament tal-iskart, l-impjanti tal-ħadid u tal-azzar.
 | BG, CY, CZ, DE, EE, EL, ES, FI, HR, HU, IE, IT, LU, LV, NL, PT, RO, SK, UK |
| **L-istorbju** |
| * Ilestu l-pjanijiet ta’ azzjoni dwar l-istorbju li għadhom neqsin.
 | BE, CY, CZ, DE, EL, ES, FR, IT, PL, PT, RO, SE, SK |
| * Ilestu l-mapep tal-istorbju li għadhom neqsin.
 | BE, EL, ES, IT, PT, RO, SK |
| **Il-kwalità u l-ġestjoni tal-ilma**  |
| * Itejbu l-monitoraġġ u l-valutazzjoni tal-elementi ta’ kwalità rilevanti kollha fil-kategoriji kollha tal-ilma skont id-Direttiva Qafas dwar l-Ilma.
 | BG, CY, CZ, DE,DK, EE, FI, HR, HU, LV, MT, PL, PT, RO, SE, SI, UK |
| * Jiżguraw l-adozzjoni u/jew ir-rappurtar f’waqthom tal-pjanijiet ta’ mmaniġġjar tal-baċini tax-xmajjar skont id-Direttiva Qafas dwar l-Ilma.
 | AT, ES, EL, IE, LT |
| * Jiżguraw l-adozzjoni f’waqtha tal-pjanijiet ta’ ġestjoni tar-riskju ta’ għargħar skont id-Direttiva dwar l-Għargħar.
 | ES, EL, IE |
| * Jiżguraw li t-tniġġis tal-ilma mill-agrikoltura, fost setturi oħra, jiġi indirizzat b’mod effettiv skont id-Direttivi Qafas dwar in-Nitrati u/jew dwar l-Ilma.
 | AT, BE, CY, CZ, DE, DK, EE, EL, ES, FI, FR, IT, LT, MT, NL, PL, PT, SE, SI, SK, UK  |
| * Jieħdu aktar miżuri biex jindirizzaw it-tniġġis kimiku (billi jiżviluppaw approċċ aktar speċifiku għas-sustanza/jiżguraw li l-programmi ta’ miżuri jkun ibbażat fuq valutazzjoni affidabbli tal-pressjonijiet).
 | BE, NL |
| * Jieħdu aktar miżuri biex jiżguraw status kwantitattiv/flussi ekoloġiċi tajbin skont id-Direttiva Qafas dwar l-Ilma (inkluż li jiżguraw li l-astrazzjonijiet ikunu soġġetti għal permessi, metraġġ u kontrolli effettivi).
 | CY, ES, HU, IT, MT, PL, PT  |
| * Jieħdu passi biex jiżguraw l-implimentazzjoni ta’ miżuri sabiex jiġu indirizzati l-pressjonijiet idromorfoloġiċi.
 | SI |
| * Jieħdu passi biex jarmonizzaw l-approċċi reġjonali differenti, b’mod partikolari għad-definizzjoni tas-sinifikat tal-pressjonijiet fir-rigward tad-Direttiva Qafas dwar l-Ilma.
 | IT |
| * Jiżguraw li l-proġetti, li potenzjalment jistgħu jaffettwaw l-istatus tal-korpi tal-ilma, jiġu valutati u ġustifikati bir-reqqa skont ir-rekwiżiti tad-Direttiva Qafas dwar l-Ilma (l-Artikolu 4(7)).
 | BG, LU, PL, PT, RO, SE, SK |
| * Jieħdu passi biex jirrinforzaw l-aspett tal-parteċipazzjoni pubblika u l-involviment attiv tal-partijiet interessati (pjanijiet ta’ mmaniġġjar tal-baċini tax-xmajjar/pjanijiet ta’ ġestjoni tar-riskju ta’ għargħar).
 | NL, SI, SK, UK |
| * Jieħdu passi biex jikkjarifikaw il-metodu għall-prijoritizzazzjoni tal-miżuri, inkluż l-użu tal-analiżi tal-ispejjeż u l-benefiċċji fir-rigward tal-pjanijiet ta’ ġestjoni tar-riskju ta’ għargħar.
 | AT, BE, BG, CZ, DE, EE, ES, HR, HU, LU, LV, MT |
| * Jieħdu passi sabiex jikkunsidraw b’mod sistematiku l-implimentazzjoni ta’ soluzzjonijiet ibbażati fuq in-natura biex jappoġġaw it-tnaqqis tar-riskji ta’ għargħar.
 | CY |
| * Jieħdu passi biex jirrinforzaw il-konsiderazzjonijiet dwar it-tibdil fil-klima fil-pjanijiet ta’ ġestjoni tar-riskju ta’ għargħar, inkluża l-koordinazzjoni mal-istrateġija nazzjonali ta’ adattament għat-tibdil fil-klima.
 | FI, IT, LV  |
| * Jieħdu passi biex itejbu l-integrazzjoni tal-passi suċċessivi taċ-ċiklu ta’ ġestjoni tar-riskju ta’ għargħar fil-pjan ta’ ġestjoni tar-riskju ta’ għargħar.
 | DK, FR, PL, PT, RO |
| * Jieħdu passi biex jirrinforzaw il-koordinazzjoni bejn il-pjanijiet ta’ ġestjoni tar-riskju ta’ għargħar u l-pjanijiet ta’ mmaniġġjar tal-baċini tax-xmajjar.
 | SE |
| * Jieħdu passi biex jikkjarifikaw l-istatus legali tal-pjan ta’ ġestjoni tar-riskju ta’ għargħar.
 | LT |
| * Ilestu b’mod urġenti l-implimentazzjoni tad-Direttiva dwar it-Trattament tal-Ilma Urban Mormi (UWWT) għall-agglomerazzjonijiet kollha. Ikomplu jipprijoritizzaw l-investimenti għall-impjanti tal-UWWT, inkluż permezz ta’ użu effiċjenti tal-fondi tal-UE fejn disponibbli.
 | BG, CY, EL, ES, FR, HR, HU, IE, IT, LT, LU, LV, MT, PL, PT, RO, SI, SK |
| **Finanzjament u nvestimenti ambjentali** |
| * Jiżguraw finanzjament adegwat, inkluż billi jimmobilizzaw l-investimenti u jużaw fondi tal-UE, biex jittrattaw l-isfidi ambjentali ewlenin li jaffettwaw il-pajjiż.
 | AT, BG, DE, EL, ES, FI, FR, HU, IT, LU, NL, PT, RO, SE, SI, UK |
| * Itejbu l-kapaċità li l-fondi tal-UE għall-ambjent jintużaw b’mod effettiv, inkluż għat-tħejjija għall-perjodu ta’ finanzjament li jmiss 2021-2027.
 | CZ, EE, EL, HR, LT, LV, PL, RO, SK |
| **Informazzjoni, parteċipazzjoni pubblika u aċċess għall-ġustizzja** |
| * Itejbu l-aċċess għad-*data* u s-servizzi spazjali billi jagħmlu konnessjonijiet aktar b’saħħithom bejn il-portali INSPIRE tal-pajjiżi, jidentifikaw u jiddokumentaw is-settijiet ta’ *data* spazjali kollha meħtieġa għall-implimentazzjoni tal-liġi ambjentali, u jagħmlu d-*data* u d-dokumentazzjoni tal-anqas disponibbli *'kif inhi'* għal awtoritajiet pubbliċi oħra u għall-pubbliku permezz tas-servizzi diġitali previsti fid-Direttiva dwar l-INSPIRE.
 | L-Istati Membri kollha |
| * Jiffaċilitaw il-parteċipazzjoni pubblika fl-implimentazzjoni tal-leġiżlazzjoni ambjentali tal-UE.
 | BE, CZ, HU, LT, PL, RO, SI |
| * Jiżguraw li jkun hemm pożizzjoni legali biex l-NGOs ambjentali jippreżentaw kontestazzjonijiet legali fuq kwistjonijiet ambjentali, fejn ikun rilevanti, mingħajr ma jiffaċċjaw spejjeż projbittivi.
 | BG, CY, FI, HR, HU, IE, LT, LU, MT, PL, RO |
| * Jinfurmaw aħjar lill-pubbliku dwar l-aċċess tagħhom għad-drittijiet ta’ ġustizzja.
 | AT, BE, CY, EE, EL, ES, FI, FR, HR, IE, IT, LU, LV, MT, NL, PT, RO, SE, SK, UK |
| **Assigurazzjoni tal-konformità** |
| * Jinfurmaw aħjar lill-pubbliku dwar il-promozzjoni, il-monitoraġġ u l-infurzar tal-konformità.
 | L-Istati Membri kollha |
| * Jiżguraw aktar informazzjoni dwar kif il-professjonisti li jittrattaw il-kriminalità ambjentali jaħdmu flimkien.
 | AT, BE, BG, DK, EL, HR, HU, IE, LT, LU, LV, MT, NL, PL, SE, SI, SK, UK |
| * Itejbu s-sigurtà finanzjarja għall-obbligazzjonijiet skont id-Direttiva dwar ir-Responsabbiltà Ambjentali (ELD) u/jew il-gwida dwar l-ELD, u/jew il-ġbir u l-pubblikazzjoni ta’ informazzjoni dwar il-ħsara ambjentali.
 | AT, BE, BG, CY, CZ, DE, DK, EE, EL, FI, FR, HR, HU, IE, IT, LT, LU, LV, MT, NL, PL, RO, SE, SI, SK, UK |
| * Jippubblikaw informazzjoni dwar l-eżitu tal-azzjoni ta’ infurzar u dwar is-segwitu għall-ksur misjub tal-kondizzjonalità dwar in-nitrati u n-natura.
 | AT, BE, BG, CY, DE, DK, EE, EL, ES, FI, FR, HR, IE, IT, LT, LU, LV, MT, NL, PL, PT, RO, SE, SK, SI, UK |
| **L-effettività tal-amministrazzjonijiet ambjentali** |
| * Ikomplu jtejbu l-governanza ambjentali ġenerali (bħat-trasparenza, l-involviment taċ-ċittadini, il-konformità u l-infurzar kif ukoll il-kapaċità u l-koordinazzjoni amministrattiva).
 | L-Istati Membri kollha |
| * Ilestu t-traspożizzjoni tad-Direttiva riveduta dwar il-Valutazzjoni tal-Impatt Ambjentali (VIA).
 | DE, LT |
| * Jindirizzaw il-frammentazzjoni f’livelli reġjonali u lokali billi jiżviluppaw mekkaniżmi aħjar ta’ koordinazzjoni għall-ambjent.
 | EL, ES, IT |
| * Ikomplu jagħmlu sforzi biex jissimplifikaw il-proċeduri ta’ valutazzjoni ambjentali.
 | BE, CZ, HR |
| **Ftehimiet internazzjonali** |
| * Isiru partijiet għal ftehimiet ambjentali multilaterali rilevanti billi jiffirmaw u jirratifikaw dawk li fadal.
 | AT, BE, CY, CZ, EL, ES, FR, IE, IT, LT, LV, MT, PL, PT, RO, SI, SK |

1. L-azzjonijiet ta’ prijorità ġew inklużi f’kull rapport tal-pajjiż fid-dawl tal-informazzjoni disponibbli għall-Kummissjoni Ewropea, sabiex ikun żgurat it-trattament indaqs tal-Istati Membri kollha. Għall-finijiet ta’ komparabbiltà, l-azzjonijiet ta’ prijorità kollha ġew miġburin flimkien f’dan l-Anness skont il-gruppi ta’ Stati Membri li rċevew rakkomandazzjonijiet simili. Għal din ir-raġuni, il-formulazzjoni fl-Anness tista’ tkun anqas speċifika milli fir-rapporti tal-pajjiżi. [↑](#footnote-ref-2)
2. Diversi Stati Membri kienu tard fir-rappurtar tal-miżuri tagħhom biex jikkonformaw mad-Direttiva Kwadru dwar l-Istrateġija Marina. Għal dawn il-pajjiżi, tapplika biss l-ewwel azzjoni ta’ prijorità, minħabba li d-*data* mhijiex suffiċjenti biex jiġi valutat il-progress mill-2017 u jiġu definiti l-isfidi ġodda. [↑](#footnote-ref-3)